Id-Direttiva tal-Kummissjoni
ta’ l-4 ta’April 1990
li temenda t-Tieni Direttiva 82/434/KEE dwar l-approssimazzjoni tal-liġijiet ta’ l-Istati Membri relatati mal-metodi ta’ l-analiżi neċessarji għall-iċċekkjar tal-kompożizzjoni ta’ prodotti kosmetiċi
(90/207/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Billi t-Tieni Direttiva tal-Kummissjoni 82/434/KEE tal-14 ta’ Mejju 1982 dwar l-approssimazzjoni tal-liġijiet tal-Istati Membri relatati mal-metodi ta’ l-analiżi għall-iċċekkjar tal-kompożizzjoni ta’ prodotti kosmetiċi [1] tippreskrivi metodu komuni ta’ l-analiżi għall-identifikazzjoni u d-determinazzjoni ta’ formaladehyde liberu;
Billi fid-dawl ta’ l-informazzjoni ġdida xjentifika u teknoloġika, ġie ppruvat illi huwa neċessajru li dan il-metodu ta’ l-analiżi jiġi emendat;
Billi l-miżuri pprovduti f’din id-Direttiva huma konformi ma’ l-opinjoni tal-Kumitat dwar l-Addattament għall-Progress Tekniku tad-Direttivi dwar it-Tneħħija ta’ Barrieri Tekniċi għall-Kummerċ fis-settur tal-Prodotti Kosmetiċi,
ADOTTAT DIN ID-DEĊIŻJONI:
L-Artikolu 1
Il-Kapitolu IV ta’ l-Anness tad-Direttiva 82/434/KEE għandu jiġi sostitwit bit-test kif muri fl-Anness ta’ hawnhekk.
L-Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex ikunu konformi ma’ din id-Direttiva sa mhux aktar tard mill-31 ta’ Diċembru 1990. Huma għandhom javżaw minnufih lill-Kummissjoni b’dan.
Id-dispożizzjonijiet adottati taħt l-ewwel paragrafu għandhom jirreferu b’mod espliċitu għal din id-Direttiva.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fl-4 ta’April 1990.